Michel Sogny

Michel Sogny (sündinud 21. novembril 1947 Paus) on ungari päritolu prantsuse pianist, muusikapedagoog, helilooja ja kirjanik. Ta on välja töötanud uut laadi klaveriõpetusmetoodika.Valérie Sasportas (23 April 2010). « Michel Sogny, La musique sans soupirs ». Le Figaro.Radio Classique (December 2015). "L’art et la Méthode de Michel Sogny". Kui tavaliselt alustatakse klaveriõpingud lapsepõlves, siis Sogny meetod on võimaldanud tulemuslikult klaverimängu õppida ja heale tasemele jõuda eri vanuses õpilastel, sealhulgas täiskasvanutel.« L'histoire d'une adulte prodige », Piano n°19, 2005–2006.

Elukäik
Michel Sogny õppis École Normale de Musique de Paris's, kus ta jätkas klaveriõpinguid Jules Gentili ja Yvonne Desportesi juhendamisel. Tal on magistrikraad psühholoogias, bakalaureusekraad kirjanduses ja doktorikraad filosoofias,Le Processus de l'esprit créateur chez Liszt  doktoritöö kaitses ta Sorbonne'i Ülikoolis 1974. aastal (juhendaja Vladimir Jankélévitch). 

Michel Sogny on SOS Talents Foundationi asutaja. Fond toetab vähem jõukatest riikidest, peamiselt Ida-Euroopast pärit noorte talentide muusikaõpinguid. Koos Valéry Giscard d'Estaingi ja Ferenc Liszti lapselapselapse Blandine Ollivier de Prévaux'ga oli Sogny ka üks Liszti Prantsuse Ühingu asutajaliikmeid.Association française Franz Liszt 1972», Documentation Association Franz Liszt,‎ octobre 1972

Michel Sogny klaveriõpetusmetoodika
1974. aastal asutas Michel Sogny Pariisis muusikakooli, kus on tema meetodi abil õppinud klaverimängu üle 20 000 õpilase. Teise oma metoodikat kasutava muusikakooli asutas ta Genfis 1981. aastal.

Sogny meetod koosneb kahest peamisest komponendist. Esimese moodustavad didaktilised teosed – prolegomenonid, mis kujutavad endast väikseid harjutusiFrançois Lancel, "En avant la musique", Le Parisien,‎ mai 1981, mille abil arendatakse muusikalise sümfoonia ja heli tajumist.Stephan Friedrich, "L'Art et la Méthode", Classica L'Express",‎ décembre 2015, p. 4 Teine komponent koosneb etüüdide tsüklist, kus keskendutakse tehnilistele oskustele, näiteks käeliigutuste ja -asendite arendamisele.Georges Hilleret, "Le bonheur de jouer Bach après quelques mois de pratique", Télé 7 Jours,‎ 26 mai 1984

Üks Sogny õpilasi, kes alustas klaverimängu õppimist alles täiskasvanuna, oli prantsuse keele professor Michel Paris.Stephan Friedrich, "Michèle Paris – L'adulte prodige", Classica L'Express,‎ décembre 2014, p. 9 Pärast Sogny nelja-aastase metoodikakursuse läbimist esines ta 30-aastaselt soolokontserdiga Théâtre des Champs-Élysées's.Edgar Schneider, "Jours de France", Le Carnet de la Semaine,‎ 3 mai 1980

Michel Sogny teine edukas õpilane oli Claudine Zévaco, kes esines Théâtre des Champs-Élysées's 1983. ja 1984. aastal."En Bref- Récital à la Fondation Cziffra", Le Monde,‎ 26 mai 1984

1981. aastal pöördus senat ametlikult kultuuriminister Jack Langi poole, et arutada Michel Sogny metoodika kasutuselevõttu kogu Prantsusmaal.

 Viited 

 Välislingid 
 Michel Sogny koduleht
 Michel Sogny, l’art de la résilience Le Figaro
 Michel Sogny Academy
 Michel Sogny Personal Website
 SOS Talents Foundation
 Works at Artchipel
 laflutedepan.com

Kategooria:Prantsuse pianistid
Kategooria:Prantsuse heliloojad
Kategooria:Sündinud 1947